钦定古今图书集成/明伦汇编/人事典/第104卷 > 《盘石篇》前人
## 钦定古今图书集成/明伦汇编/人事典/第104卷 > 《盘石篇》前人

“盘盘山巅石，飘飘涧底蓬。我本太山人，何为客淮东。
蒹葭弥斥土，林木无分重。岸岩若崩缺，湖水何汹汹。
蚌蛤被滨涯，光彩如锦虹。高被凌云霄，浮气象螭龙。
鲸脊若丘陵，须若山上松。呼吸吞船欐，澎湃戏中鸿。
方舟寻高价，珍宝丽以通。一举必千里，乘飔举帆幢。
经危履险阻，未知命所钟。常恐沉黄垆，下与鼋鳖同南极苍梧野。游盼穷九江。中夜指参辰，欲师当定从。
仰天长太息，思想怀故邦。乘桴何所志，吁嗟我孔公。